CELEX: 62019TN0794
Language: mt
Date: 2019-11-15 00:00:00
Title: Kawża T-794/19: Rikors ippreżentat fil-15 ta’ Novembru 2019 – Set vs Il-Kummissjoni

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/52
            
         
      Rikors ippreżentat fil-15 ta’ Novembru 2019 – Set vs Il-Kummissjoni
      (Kawża T-794/19)
      (2020/C 10/63)
      Lingwa tal-kawża: it-Taljan
      
         Partijiet
      
      
         Rikorrenti: Set SpA (Milano, l-Italja) (rappreżentanti: N. Aicardi, T. Ferrario, u M. Vasari, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, li permezz tagħha l-Kummissjoni ddeċidiet li ma tqajjimx oġġezzjonijiet fir-rigward tal-“Modifika tal-mekkaniżmu ta’ remunerazzjoni tad-disponibbiltà ta’ riżorsi għall-adegwatezza. Introduzzjoni ta’ rekwiżiti ambjentali”, għajnuna mill-Istat SA.53821 (2019/N);
               
            
                  —
               
               
                  tikkundanna lill-konvenuta għall-ispejjeż sostnuti f’din il-kawża.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka motiv uniku, ibbażat fuq ksur tal-Artikolu 108(2) TFUE, skont kif previst fl-Artikoli 4 u 6 tar-Regolament (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (1), li jipprevedi l-modalitajiet ta’ applikazzjoni tal-proċedura ta’ investigazzjoni formali fil-kuntest tal-verifika, li għandha titwettaq mill-Kummissjoni, tal-kompatibbiltà tal-miżura nnotifikata mas-suq intern.
      
                  —
               
               
                  F’dan ir-rigward, ir-rikorrenti tesponi l-profili u l-effetti li jirriżultaw mill-ftugħ tas-suq tal-kapaċità għal unitajiet ta’ ġenerazzjoni ġodda mhux awtorizzati, li fir-rigward tagħhom ma saritx evalwazzjoni xierqa min-naħa tal-Kummissjoni, filwaqt li tosserva li hemm aspetti oħra tas-sistema li ġew modifikati, li fir-rigward tagħhom, madankollu, il-Kummissjoni naqset milli twettaq kwalsiasi evalwazzjoni jew wettqet evalwazzjoni żbaljata.
               
            
         (1)  ĠU 2015, L 248, p. 9.